Úradný vestník L 236 , 23/09/2003 S. 0792 - 0792



1. SLOBODA POHYBU OSÔB VZÁJOMNÉ UZNÁVANIE ODBORNÝCH KVALIFIKÁCIÍ 31992 L 0051: Smernica Rady 92/51/EHS z 18. júna 1992 o druhom všeobecnom systéme uznávania odborného vzdelávania a prípravy, ktorou sa dopĺňa smernica 89/48/EHS (Ú. v. ES L 209, 24.7.1992, s. 25), v znení zmenenom a doplnenom predpismi: - 31994 L 0038: smernica Komisie 94/38/ES z 26.7.1994 (Ú. v. ES L 217, 23.8.1994, s. 8), - 11994 N: akt o podmienkach pristúpenia a o úpravách zmlúv - pristúpenie Rakúskej republiky, Fínskej republiky a Švédskeho kráľovstva (Ú. v. ES C 241, 29.8.1994, s. 21), - 31995 L 0043: smernica Komisie 95/43/ES z 20.7.1995 (Ú. v. ES L 184, 3.8.1995, s. 21), - 31997 L 0038: smernica Komisie 97/38/ES z 20.6.1997 (Ú. v. ES L 184, 12.7.1997, s. 31), - 32000 L 0005: smernica Komisie 2000/5/ES z 25.2.2000 (Ú. v. ES L 54, 26.2.2000, s. 42), - 32001 L 0019: smernica Európskeho parlamentu a Rady 2001/19/ES zo 14.5.2001 (Ú. v. ES L 206, 31.7.2001, s. 1). Komisia v súlade s postupom ustanoveným v článku 15 smernice 92/51/EHS prijme predo dňom pristúpenia potrebné úpravy tejto smernice, aby sa zohľadnilo pristúpenie nových členských štátov, najmä s cieľom doplniť: a) nasledovné študijné odbory v oblasti zdravotníctva a starostlivosti o dieťa do prílohy C s účinnosťou odo dňa pristúpenia: - Česká republika: fyzioterapeut ("Fyzioterapeut"), asistent ochrany verejného zdravia ("Asistent ochrany veřejného zdraví"), zdravotný laborant ("Zdravotní laborant"), rádiologický asistent ("Radiologický asistent"), zubný technik ("Zubní technik"), farmaceutický asistent ("Farmaceutický asistent"), ortoticko-protetický technik ("Ortoticko - protetický technik"), detská sestra ("Dětská sestra"), terapeut výživy ("Nutriční terapeut"); - Slovensko: učiteľ tanca na základných umeleckých školách, asistent hygienickej služby/asistent hygieny a epidemiológie, rehabilitačný pracovník/rehabilitačný asistent, ortopedický technik, zubný laborant/zubný technik, diétna sestra/asistent výživy, zdravotnícky asistent, masér, zdravotnícky laborant, farmaceutický laborant; b) nasledovné študijné odbory s osobitnou štruktúrou do prílohy D s účinnosťou odo dňa pristúpenia: - Litva: regulované študijné odbory vedúce k získaniu akreditovaných odborných kvalifikácií na úrovniach 3 a 4 vnútroštátnych odborných kvalifikácií v Litovskej republike. Tieto úrovne sú definované takto: - úroveň 3: Schopnosti a zručnosti v zložitých pracovných činnostiach vykonávaných v oblastiach, ktoré si vyžadujú dostatočne zodpovedné a nezávislé rozhodovanie. Získanie schopnosti organizovať a riadiť činnosť skupiny. "Diplom kvalifikovaného pracovníka" ("Profesinio mokymo diplomas") "sa udeľuje po ukončení vzdelávania a prípravy v trvaní troch rokov." - úroveň 4: Schopnosti a zručnosti v zložitých pracovných činnostiach vykonávaných v oblastiach, ktoré si vyžadujú zodpovednosť, nezávislosť, hlboké vedomosti a osobitné schopnosti a zručnosti. Získanie schopnosti organizovať a riadiť činnosť skupiny. "Diplom vyššieho vzdelávania" ("Aukštesniojo mokslo diplomas") sa udeľuje po ukončení vzdelávania a prípravy v trvaní troch resp. štyroch rokov. --------------------------------------------------